CELEX: 32005D0494
Language: lt
Date: 1120780800000
Title: 2005/494/EB: 2005 m. liepos 8 d. Komisijos sprendimas, iš dalies keičiantis Sprendimą 2005/363/EB dėl gyvūnų sveikatos apsaugos priemonių prieš afrikinį kiaulių marą Sardinijoje, Italijoje (pranešta dokumentu Nr. C(2005) 2110)   (Tekstas svarbus EEE)

13.7.2005   
            
            
               LT
            
            
               Europos Sąjungos oficialusis leidinys
            
            
               L 182/26
            
         KOMISIJOS SPRENDIMAS
   2005 m. liepos 8 d.
   iš dalies keičiantis Sprendimą 2005/363/EB dėl gyvūnų sveikatos apsaugos priemonių prieš afrikinį kiaulių marą Sardinijoje, Italijoje
   (pranešta dokumentu Nr. C(2005) 2110)
   (Tekstas svarbus EEE)
   (2005/494/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (3), ypač į jos 4 straipsnio 3 dalį,
   kadangi:
   
               (1)
            
            
               2005 m. gegužės 2 d. Komisijos sprendimas 2005/363/EB dėl gyvūnų sveikatos apsaugos priemonių prieš afrikinį kiaulių marą Sardinijoje, Italijoje (4), buvo priimtas reaguojant į esamus afrikinio kiaulių maro atvejus Nuoro provincijoje ir dalyje Sassari provincijos Sardinijoje.
            
         
               (2)
            
            
               Italija pranešė Komisijai apie šios ligos plitimo permainas Sassari ir Oristano provincijose, Italijoje.
            
         
               (3)
            
            
               Sprendimo 2005/363/EB 5 straipsnio 2 dalies b punkto i papunktyje nurodytų Sardinijos sričių, kurioms netaikoma šiame straipsnyje numatyta nukrypti leidžianti nuostata, kuria Italijos valdžios institucijoms suteikiamas leidimas tam tikromis aplinkybėmis išvežti kiaulieną, sąrašas turėtų būti papildytas Orestano provincija ir Sassari provincijos Calangianus, Sant'Antonio di Gallura ir Telti savivaldybėmis.
            
         
               (4)
            
            
               Todėl Sprendimą 2005/363/EB reikėtų atitinkamai iš dalies pakeisti.
            
         
               (5)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2005/363/EB I priedas pakeičiamas šio sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2005 m. liepos 8 d.
      
         
            Komisijos vardu
         
         Markos KYPRIANOU
         
            Komisijos narys
         
      
   
   
      (1)  OL L 395, 1989 12 30, p. 13. Direktyva su paskutiniais pakeitimais, padarytais Europos Parlamento ir Tarybos direktyva 2004/41/EB (OL L 157, 2004 4 30, p. 33). (Pataisyta versija OL L 195, 2004 6 2, p. 12).
   
      (2)  OL L 224, 1990 8 18, p. 29. Direktyva su paskutiniais pakeitimais, padarytais Europos Parlamento ir Tarybos direktyva 2002/33/EB (OL L 315, 2002 11 19, p. 14).
   
      (3)  OL L 18, 2003 1 23, p. 11.
   
      (4)  OL L 118, 2005 5 5, p. 39.
   
      PRIEDAS
      
         
            „I PRIEDAS
            5 straipsnio 2 dalies b punkto i papunktyje nurodytos Sardinijos sritys:
            
                     
                        a)
                     
                     
                        Nuoro provincijoje: visa teritorija.
                     
                  
                     
                        b)
                     
                     
                        Sassari provincijoje esanti savivaldybių Alà dei Sardi, Anela, Banari, Benetutti, Bessude, Bonnanaro, Bono, Bonorva, Borutta, Bottidda, Buddusò, Bultei, Burgos, Cheremule, Cossoine, Esporlatu, Giave, Illorai, Ittireddu, Mores, Nughedu di San Nicolò, Nule, Pattada, Siligo, Thiesi, Torralba, Calangianus, Sant'Antonio di Gallura ir Telti teritorija.
                     
                  
                     
                        c)
                     
                     
                        Oristano provincijoje: visa teritorija.“